Diari Oficial de la Generalitat Valenciana


Sumari del DOGV 2818, del 03-09-1996 (1996/839103)

RESOLUCIÓ de 2 de maig de 1996, del director general de Justícia de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la fundació Sociedad Valenciana de Medicina Familiar y Comunitaria.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2818

Data del DOGV
:   03-09-1996

Secció del DOGV
:   ALTRES DISPOSICIONS

Número del document
:   1996/839103


Data del document
:   02-05-1996

Organisme emissor
:   Conselleria de Presidència

Tipus de document
:   Resolució

RESOLUCIó de 2 de maig de 1996, del director general de Justícia de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la fundació Sociedad Valenciana de Medicina Familiar y Comunitaria.   
Vist l'expedient iniciat a instàncies d'Héctor Paricio Rubio, en nom de la fundació de referència, i d'acord amb els següents:  
Fets  
Primer  
Per escriptura pública de 3 d'abril de 1996, atorgada davant el notari del Col·legi de València, Sr. Francisco Badía Gascó, amb el número 1.150 de protocol, compareixen el Sr. José Sanfélix Genovés, la Sra. M.ª Dolores Alfonso Doménech, el Sr. Lorenzo Pascual López, la Sra. Victoria Gosalbes Soler, el Sr. Antonio Maiques Galán, el Sr. ángel Collado Gil, el Sr. Juan Carlos Campos González, el Sr. Juan Manuel García Torán, el Sr. Manuel Carbonell Soriano, el Sr. Manuel Cercos Aparisi, la Sra. M.ª Josefa Mendoza García, el Sr. Antonio Lorenzo Piqueres, el Sr. Fernando Quirce Andrés i la Sra. María Franch Taix, intervenen tots en dret i nom propi per constituir en aquest acte la fundació anomenada Sociedad Valenciana de Medicina Familiar y Comunitaria.  
Segon  
D'acord amb l'article 6 dels estatuts, la finalitat que inspira la fundació és constituir en realitat la participació i l'estímul d'activitats científiques que porten el més ampli desplegament de la medicina familiar i comunitària, en particular, i l'atenció primària de la salut, en general. Els objectius principals d'aquesta fundació són:  
1. Desplegar activitats que afavorisquen el progrés de la medicina familiar i comunitària, divulgar i impulsar els coneixements i principis de l'especialitat.  
2. Fomentar la investigació científica.  
3. Contribuir a la formació dels professionals.  
4. Difondre les recomanacions i impulsar la implantació del Programa d'Activitats Preventives i de Promoció de la Salut de la Sociedad EspaÑola de la Medicina Familiar y Comunitaria, als centres de salut de la Comunitat Valenciana, amb una orientació tant cap a l'individu com a grups o institucions.  
5. Constituir una millor i major cooperació científica entre les persones i institucions representades en les diferents línies d'investigació i activitats seguides.  
6. Col·laborar amb institucions científiques i associacions de la Comunitat Valenciana en l'elaboració de protocols d'actuació per al tractament de problemes de salut, objecte d'activitats preventives o de promoció de la salut, i assistencials propis de l'atenció primària.  
7. Realitzar activitats relacionades amb la cooperació en el desplegament i el foment de la solidaritat entre els pobles.  
Tercer  
D'acord amb l'article 7 dels estatuts, seran potencials beneficiaris de la fundació totes les persones. La fundació atorgarà els seus beneficis a les persones o entitats que corresponga, segons la normativa vigent. Ningú no podrà al·legar davant la fundació cap dret preferent per a gaudir dels seus beneficis, ni imposar la seua atribució a persones o entitats determinades.  
Quart  
La dotació inicial prevista en l'apartat tercer de l'acta fundacional està constituïda per diners en efectiu, en la quantitat d'un milió cent mil pessetes (1.100.000) ingressades totalment en la Caixa d'Estalvis i Pensions de Barcelona, a l'oficina de Manises, València, segons s'acredita documentalment en l'expedient.  
Cinqué  
El govern, l'administració i representació de la fundació, d'acord amb els articles 9, 10 i 12 dels estatuts, estarà a càrrec d'un patronat compost per un nombre mínim de tres persones i màxim de vint.  
Tindran la condició de patrons, les persones físiques que hagen estat designades en el moment de la constitució de la fundació i aquelles altres que adquirisquen aquesta condició.   
En tot cas, i de forma permanent, seran patrons el vocal de docència, el vocal d'investigació i el president de la fundació Sociedad Valenciana de Medicina Familiar y Comunitaria, amb independència de qui tinga l'esmentat càrrec en cada moment.  
Els patrons exerciran el seu càrrec per un període de cinc anys des que siguen nomenats, i poden ser reelegits de forma indefinida.  
El cessament en el càrrec de patró pot tenir lloc per expiració del càrrec, defunció, incapacitat, renúncia o qualsevol altra causa establerta en la legislació vigent.  
Produïda la vacant d'algun membre del patronat, aquesta serà ocupada per un membre elegit pel patronat, amb el vot favorable dels dos terços dels assistents, i aquesta elecció se sotmetrà a l'aprovació de la Junta Directiva de la Sociedad Valenciana de Medicina Familiar y Comunitaria, que serà sempre i en tot cas qui el designe.  
El càrrec de patró serà de confiança i honorífic, i s'exercirà amb caràcter totalment gratuït.  
D'acord amb allò que disposa l'apartat cinqué II de l'acta fundacional, el primer patronat tindrà la composició següent:  
1. Membres del patronat:  
La totalitat dels compareixents fundadors, que tindran els mateixos càrrecs que en el consell directiu.  
2. Membres del consell directiu:  
Estarà constituït per les persones següents, en representació dels membres fundadors:  
1. President: Sr. José Sanfélix Genovés.  
2. Vicepresidenta econòmica: Sra. María Dolores Alfonso Doménech.  
3. Coordinador: Sr. Lorenzo Pascual López.  
4. Secretària general: Sra. María Franch Taix.  
Tots els designats han acceptat els càrrecs en la forma prevista legalment.  
Sisé  
La resta de l'articulat estatutari regula totes les qüestions previstes legalment en matèria de fundacions.  
Fonaments jurídics  
Primer  
La Constitució recull en el títol I, capítol II, secció II, article 34, el dret de fundació per a finalitats d'interès general.  
Segon  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de forma duradora el patrimoni a la realització de finalitats d'interés general, circumstàncies que concorren en el present cas.  
Tercer  
Examinades les finalitats de la fundació i la dotació, i també les aportacions efectivament realitzades, es consideren d'interès general, i la fundació inicialment suficient per a la inscripció; d'acord amb el que estableix l'article 11.b) del Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.  
Quart  
La carta fundacional i els estatuts continguts en l'escriptura pública de 3 d'abril de 1996, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual la fundació pot ser reconeguda, tenint en compte la finalitat que persegueix segons l'article 6 dels seus estatuts.  
Cinqué  
L'expedient ha estat tramitat per la Direcció General de Justícia de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 44/96, de 25 de març, del Govern Valencià, pel qual s'aproven el Reglament Orgànic i Funcional de la Presidència de la Generalitat i de la Conselleria de Presidència, i el Decret 5/96, de 25 de març, del president de la Generalitat, pel qual s'assignen competències a la Conselleria de Presidència, en relació amb el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, d'acord amb allò que estableix la disposició addicional primera del citat Decret 44/96, de 25 de març.  
Vists la Constitució, la Llei 30/94, de 24 de novembre; el Reial Decret 316/96, de 23 de febrer, pel qual s'aprova el Reglament de Fundacions de competència estatal; el Decret 60/95, de 18 d'abril, del Govern Valencià; l'Ordre de 19 de gener de la Conselleria d'Administració Pública, per la qual s'estableix la data d'inici d'activitats del Registre i Protectorat únics de la Comunitat Valenciana, i l'Ordre de 19 de gener de 1996 de la Conselleria d'Administració Pública, per la qual es delega el director general de Justícia per a les funcions del protectorat establertes en el Decret 60/95, de 18 d'abril, i la disposició addicional primera del Decret 44/96, de 25 de març, del Govern Valencià, a què fa referència l'apartat anterior, resolc:  
Primer  
Inscriure com a fundació la denominada Fundación Sociedad Valenciana de Medicina Familiar y Comunitària en el Registre de Fundacions de la Comunitat Valenciana, amb el número 253 (V), i domicili a Rocafort (València), carrer dels Aurons, núm. 18.  
Segon  
Confiar el govern de la fundació al patronat determinat en l'escriptura fundacional.  
Notifiqueu la present resolució, i advertiu que contra aquesta, que no esgota la via administrativa, podrà presentar-se un recurs ordinari davant aquest mateix òrgan o davant el conseller de Presidència, en el termini d'un mes comptador des de la data de la seua notificació, d'acord amb allò que disposa el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 2 de maig de 1996.- El director general de Justícia: Eloy Velasco NúÑez.